Konrad Mägi
Konradas Megis (est. Konrad Mägi, 1878 m. lapkričio 1 d., Helenurmas, Valgos apskritis – 1925 m. rugpjūčio 15 d. Tartu) – estų tapytojas ekspresionistas, peizažistas. Konrado Megio kūrybai būdingi impresionizmo, neoimpresionizmo, moderno bruožai, modernistinių srovių įtaka. 1899–1902 m. mokėsi Tartu vokiečių amatininkų draugijoje. 1905 m. įstojo į piešimo mokyklą Sankt Peterburge, vėliau studijas nutraukė dėl revoliucijos įvykių. Studijavo tapybą Paryžiuje, vėliau dirbo Norvegijoje. Grįžęs į Estiją 1912 m. mokė piešimo, įsteigė nuosavą studiją.